Der er primært tre former for kapital, som Bourdieu opererer med: ''økonomisk, kulturel og social kapital''. Økonomisk kapital kan betragtes som adgang til penge og materielle goder. Kulturel kapital omfatter dannelse og sproglige kompetencer, der er afgørende for, at aktører kan begå sig i samfundets højere kredse, fx uddannelsessystemet. Social kapital henviser til den værdi, man har i kraft af sit sociale netværk eller gennem medlemskab af en specifik gruppe.<ref name=":2" />{{Rp|243-249}} Social og kulturel kapital kan investeres og omdannes til økonomisk kapital og omvendt.<ref name=":2" />{{Rp|243}} Der er dog stor forskel på, hvor svært det er at omdanne kapital – ofte kan det være meget vanskeligt og endda medføre spild af kapital.<ref name=":2" />{{Rp|254}} Ud over de tre kapitalformer er der symbolsk kapital, der ikke er en kapitalform i sig selv, men er det, de tre andre kapitalformer bliver til, når de anerkendes som legitim værdi i et specifikt felt.<ref name=":1" />{{Rp|163}} Symbolsk kapital er anerkendelse. De, der i et socialt felt, alt fra den lokale landsbykirke til det nationale parlament, ejer mest anerkendt kapital, vil besidde mest symbolsk kapital og vil derfor have mest agtelse og magt.<ref name=":1" />{{Rp|115}}
Filosofi Samfund Historie Samfundsvidenskab Antropologi